# Cristiano Ronaldo

### A Wikipédiából, a szabad lexikonból.

| Ezt a szócikket át kellene olvasni, ellenőrizni a szövegét, tartalmát. További részleteket a cikk vitalapján találhatsz. Az ezen a lapon látható jelölés 2006 júliusából származik.

  Nem tévesztendő össze az alábbival: Ronaldo.

Cristiano Ronaldo
Személyes adatok
Teljes név | Cristiano Ronaldo dos Santos Aveiro
Születési dátum | 1985. február 5.
Születési hely | Funchal, Portugália
Magasság | 184 cm
Becenév | Cris, CR, Ron, Ronnie
Poszt | támadó középpályás, szélső
Klub adatok
Jelenlegi klubja | Manchester United
Mezszám | válogatott: 17, klubban: 7
Junior klubok
1991-1994 1995-1997 | CD Andorinha CD Nacional
Profi klubok
Évek | Klub | Meccsek (gólok)
1997-2003 2003- | Sporting Lisszabon Manchester United F.C. |
Válogatottság
2003- | Portugália | 43/15
Utoljára frissítve: | 2007. március 25.

Cristiano Ronaldo (teljes nevén Cristiano Ronaldo dos Santos Aveiro) (Funchal, Portugália, 1985. február 5.) portugál labdarúgó, az egyik legtehetségesebbnek tartott mai európai játékos. Támadó középpályás.

## [szerkesztés] Klubcsapatokban

- CD Andorinha (1991 – 1994)
- CD Nacional (1995 – 1997)
- Sporting Lisszabon (1997 – 2003)
- Manchester United (2003-tól) Vételára: kb. 12,2 millió font
- 2004 legjobb fiatal játékosa a Manchester United szurkolói szerint
- FA Kupagyőztes (2004)
- Ligakupa győztes (2006)

Bemutatkozása az FA Premier League-ben: A Bolton ellen, 2003. agusztus 16.

Bemutatkozása a válogatottban: Kazahsztán ellen, 2003. agusztus 20.

## [szerkesztés] Élete

Cristiano Ronaldo dos Santos Aveiro 1985. február 5-én, egy hétfői napon látta meg a napvilágot Madeira szigetén. A szülőföldje, melyen 255 ezren laknak, az Atlanti-óceánban fekszik, körülbelül 500 kilométernyire a marokkói partoktól és a Kanári-szigetektől egyaránt. A szüleit José Dinisnek és Maria Doloresnek hívják. Édesanyja korábban szakácsnőként dolgozott, édesapja kertész, a funchali tanács alkalmazottja. A szülőknek négy gyermeke van: Elma, aki 30 éves, Hugo, 29 éves, Liliana, 26 éves és az ifjú Ronaldo. A szülei az akkori amerikai elnök, Ronald Reagan tiszteletére választották az egyik keresztnevét.

Hivatalosan 1993-tól játszott a kék-fehér színeket viselő Andorinha nevű kölyökcsapatban, melyet Fecskéknek becéztek, de tulajdonképpen már előtte is bőszen látogatta az edzéseket is. Édesapja – aki mellesleg imádja a futballt – itt dolgozott, afféle mindenes volt: gyúró, szertáros. A Szent Jánosról elnevezett iskolába járt. A tanítónője, bizonyos Maria dos Santos így emlékezett rá: „Nem volt rossz gyerek, megtanulta, amit muszáj volt, még énekelt is ha kellett, de igazából csak a futball érdekelte.” Az 1994-1995-ös szezonban még a Funchali Labdarúgó szövetséghez tartozott. Az idén végén került át a sziget egyik legjobb klubjába, a Club Desportivo Nacionalba. Cristiano Ronaldo lett a kulcsembere a Nacionalnak, a kapitányi karszalagot is megkapta, sőt 12 évesen megnyerték a helyi bajnokságot, melyben Ronaldónak volt a legnagyobb szerepe.

Tizenkét évesen elhagyta Madeirát, amikor a Sporting CP Lisszabonba vitte. Nehéz idők következetek Ronaldo számára. A barátai kinevették a madeirai tájszólása miatt. Kis idő múlva az édesanya a fiához költözött Lisszabonba, mert Ronaldónak nehezen ment az önállóság. Tizenhárom évesen kimaradt az iskolából, hogy csak a futballra koncentrálhasson. Tizenhat évesen már a Sporting első csapatával edzett. Bölöni László 2002 augusztusában benevezte Ronaldot a Bajnokok Ligája sportselejtezőre, az Internazionale ellen. 2002 októberében szerepelt először kezdőként a Sporting első csapatában, és rögtön két gólt is rúgott a Moreirense elleni meccsen.

Első idénye után a Liverpool, a Chelsea, a Barcelona, a Real Madrid és a Milan is érdeklődött utána, ő mégis a Manchester Unitedot választotta. Az angolok új Alvalade-stadion megnyitóján,a két csapat egymás elleni mérkőzése után döntöttek a szerződtetése mellett, egyébként már ők is keresték Beckham utódját. Sir Alex Ferguson később elmondta, játékosai külön kérték, hogy szerezze meg a csapatba Cristiano Ronaldot: „Meccs után a játékosok egyfolytában róla beszéltek, néhány vezető pedig elkezdett győzködni, hogy vegyük meg őt. Persze engem nem kellett különösebben rábeszélni, hiszen egyike azoknak a rendkívül tehetséges fiatal játékosoknak, akik első látásra óriási hatással voltak rám. Kétlábas játékos, akit a pálya bármelyik részén lehet használni.” A fiatal portugál játékos még ma is szívesen emlékszik vissza arra a pillanatra, amikor az ügynöke bejelentette, hogy a MU le akarja igazolni. Még most is izgalomba jön, amikor erről mesél, ugyanis élete egyik legszebb pillanata volt. „Kétszer is el kellett mondani, mire felfogtam. Nagyon boldog voltam, hiszen a Manchester United az egyik legnagyobb és legjobb futballklub a világon. Arra pedig különösen büszke lehetek, hogy én vagyok az első portugál, aki a klubban játszik.” A Manchester United végül 12.24 millió fontért vitte el, ezzel minden idők legdrágább tinédzser futballistája lett a szigetországban. Öt évre, 2008. augusztus 20-ig szerződött a Vörös Ördögökhöz.

Az Old Traffordon a David Beckham által árván hagyott hetes mez lett az övé. Hamar beilleszkedett, már 2003. augusztus 16-án, a Bolton ellen bemutatkozott az FA Premier League-ben, sőt novemberben a Portsmouth ellen megszerezte első bajnoki gólját is. Az első idényben FA-kupát nyert a Manchester Uniteddal. A bajnokságban 29 meccsen 4 gólt lő. A Millvall ellen 3:0-ra nyert a Fa-kupa döntőben, ahol ő szerezte az első gólt. Ronaldo most a manchesteri szurkolók kedvence. Az ő mezéből adtak el a 2003-2004-es idényben a legtöbbet.

Eleinte nem volt biztos, hogy meghívást kap a hazai rendezésű Európa Bajnokságra. A görögök elleni meccsre csak csereként állt be, de gólt fejelt. A portugálok mind a hat meccsén pályára lépett. Sokak szerint legjobb játékát az angolok ellen játszotta. A negyeddöntőben, a hollandok ellen szintén ő szerezte mondhatni a győztes gólt. A döntőben nem sikerült legyőzni Görögországot, így „csak” Európa Bajnokság ezüstérmével távozhattak. Cristiano a tizenéves lányok kedvence lett. Csupán egyetlen évet töltött Manchesterben, de már több ezer házassági ajánlatot kapott. Felkarolta a média is, a Nike külön szerződést kötött vele. Egyelőre nincs állandó barátnője: „Az igazság az, hogy még nem találtam meg az igazit.” Szabadidejében imád zenét hallgatni. A portugál zene mellett a techno és a brazil muzsika a kedvence. Ezenkívül rengeteg dvd-t néz meg. Kedvencei Angelina Jolie, Drew Barrymore, Jean-Claude Van Damme. Az angol nyelv tanulása is rengeteg idejét veszi el. Woodford-ban, Greater Manchester-ben él 2 millió fontot érő házában.

Cristiano jeleskedik az adományozásban is. Nemrég a tsunami súlytotta Indonéziának adományozott 66.000 fontot. Szülőföldjén, Madeira-n is támogattja a CS Marítimo nevű focicsapatot.

Mikor a Manchesterbe került így nyilatkozott: „Néha még most is azt hiszem, csak álmodom, és félek, hogy felébredek. Nem akarok más lenni, mint aki voltam két éve. De remélem, az igazi nagy kalandok még csak most következnek…” Mottója: „Légy azon, hogy el ne packázd a szerencsédet!”

## [szerkesztés] A portugál válogatottban

- EB ezüstérmes (Labdarúgó Európa-bajnokság 2004)
- Az EB All Star csapatának tagja
- 43 mérkőzésen 15 gólt ért el (2007. márciusig)
- VB negyedik helyezett (2006.)
- A kedvecn száma a 7,17.

## [szerkesztés] Külső hivatkozások

- C.Ronaldo Nem-Hivatalos Szurkolói oldala
- C.Ronaldo Magyar Szurkolói oldala – Nem hivatalos
- Manchester United Hivatalos Oldala
- Cristiano Ronaldo legnépszerűbb magyar szurkolói oldala
- C. Ronaldo hivatalos portugál szurkolói oldala

A lap eredeti címe "http://hu.wikipedia.org../../../c/r/i/Cristiano_Ronaldo_f18c.html"

Kategóriák: Az összes lektorálandó lap | Lektorálandó lapok 2006 júliusából | Portugál labdarúgók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Azərbaycan
- Български
- Bosanski
- Česky
- Cymraeg
- Dansk
- Deutsch
- Esperanto
- Español
- Eesti
- فارسی
- Suomi
- Français
- Galego
- עברית
- Bahasa Indonesia
- Ido
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenščina
- Shqip
- Српски / Srpski
- Svenska
- Türkçe
- Tiếng Việt
- 中文